35. schôdza NR SR - 14.deň - A. dopoludnia
Dátum: 2025-06-17
Poslanec: Jakab, Július (SLOVENSKO)
Druh vystúpenia: Vystúpenie v rozprave

začali riadiť túto krajinu. Padli ratingy na úroveň spred vyše 20 rokov. A keď sa pozriete na to, čo povedal Robert Fico v nedeľu, že: "Ratingová agentúra Moody´s zachovala rating z minulého roka a to je perfektná správa." No tak v minulom roku agentúra Moody´s aj ostatné agentúry znížili ten rating tak, že sme sa vrátili viac ako 20 dozadu a minister Fico vlastne včera povedal, že aká je to perfektná správa, aká je to perfektná správa. Pardon, predvčerom. Aká je to perfektná správa, keď, že sme v tom bahne zostali. Že sme sa z neho nedostali ani o centimeter vyššie, že sme normálne tak, kde nás on dohnal - viac, ako 21 rokov späť v čase. Tak ešte sa mu to páči, že tam aj zotrvávame. A namiesto toho, aby sa staral o našu ekonomiku, nestará sa absolútne o nič. Stará sa iba o svoje zástupné témy a svoje výlety do autoritánskych režimov z ktorých sa nevieme naučiť a nevieme sa inšpirovať absolútne nič. Teda okrem Roberta Fica, ktorý by si veľmi prial na Slovensku vedúcu úlohu jednej strany. Keď ukončím ten deficit, že neušetrili ani jedno euro a že nedá sa, nevedia sa porovnať ani s tým Matovičom, Hégerom a Ódorom, pretože nevedia hospodáriť lepšie, ako priemerka Európskej únie. A to si nájdete aj v správe NKÚ, ktorá povedala, že pod vedením Fica a Kamenického sme takmer poslední zo všetkých krajín Európskej únie. Čiže nie sme ani v druhej tretine, nie sme v polovici, nie sme ani priemer, ani lepší ako priemer, vôbec. Normálne, že z inej galaxie sa môžete pozerať na vládu Igora Matoviča, Hegera, Ódora, ktorú keď napočítame, tak hospodárili lepšie, ako priemer krajín Európskej únie a Eurozóny. Ste na chvoste, tam ste nás dostali aj v ratingoch, sme úplne na chvoste, 20, viac ako 20 rokov sme precestovali spätne v čase práve kvôli tej vašej hlúpej politike a tomu, že ľudí ožobračujete, ale na svoje nesiahnete. Ani na svoje platy, ani na platy ministrov, ani na financovanie politických strán. Na nič, čo sme tu priniesli ste nesiahli, iba ľuďom do peňaženiek. A preto hovoríme aj v tomto návrhu zákona, že nemáte morálne právo zvyšovať DPH z 20 na 23 % a máte ju vrátiť späť. Pretože z tej 1,2 miliardy, ktorú ste si napísali, že z tej zvýšenej DPH-áčky prijmete do štátneho rozpočtu ste neušetrili ani jedno-jediné euro. Všetko ste minuli. A znova sa vrátim k tým deficitom. Za roky 20 až 23 lepšie ako priemer krajín Európskej únie, ako priemer krajín Eurozóny. Keď končil Heger, 4,4, % HDP bol plánovaný deficit. Keď skončil Ódor, 4,5 % HDP. Vy ste to vytiahli až na 5,21 % HDP, ďalší rok 2024 5,3 % HDP a tento rok plánujete 5 % HDP deficit a to ešte nie sme na konci. Takže vy neviete zlepšovať ani sami seba medziročne o toho pol %, to je absolútne klamstvo, lebo ináč vám nejde jednoduchá matematika do 5 a nezlepšujete sa, nedokážete sa dotiahnuť na toho Hegera, Matoviča a Ódora na ktorých sa sťažujete. Pretože také čísla, ako mali oni vy nevidíte ani z rýchlika, ani z diaľky. Ale pritom konsolidácie za 1,5 miliardy v prvom roku, za 2,7 v druhom svojej vlády, to ste vedeli schváliť. 4,2 miliardy eur ľuďom beriete, to ste vedeli schváliť. Ale potom si čítame, že slávnostný obed prezidenta Pellegriniho, kedy si sám vymyslel oslavy, aby oslavoval jeden rok vo svojej funkcii, takže tento obed stojí 170,- eur na osobu. Tak to je odkaz vás pre ľudí na Slovensku, ktorých ožobračujete a zbedačujete. A preto hovoríme, že zníženie daňovej sadzby z 23 na 20 % je vaša morálna povinnosť, pretože nič ste z týchto peňazí nedokázali, žiaden sľub ste nesplnili, všetky ste porušili a kašlete absolútne na ľudí. A druhú vec vám chcem povedať, to si možno naštudujte vážení poslanci koalície, volá sa to že Laperova krivka. Laperova krivka hovorí o tom, že určité daňové zaťaženie, keď ho prešvihnete obyvateľstvu, tak prestanete získavať na tých neustále zvyšujúcich sa daniach tie peniaze, ktoré potrebujete. A to sa volá aj Laperov bod, kedy sa vám ta krivka zlomí. A to ste už dosiahli na Slovensku. Ja vám to hovorím, že ste to dosiahli, pretože tí ľudia vidia, že nič z tých peňazí, ktoré od nich vyťahujete sa im nevracia a nič z toho nedostávajú, že len ste si z nich urobili dojné kravy a ťažné kone vašej rozbitej ekonomiky, ktorú neustále iba rozbíjate a zvyšujete výdavky sami na seba. A preto vám hovorím, pozrite si Laperovu krivku, pozrite si, ako sa vám vyvíja výber daní. Ako? Vyžiadajte si informácie od ministra Kamenického. Tú transakčnú daň perfektnú, ktorú ste zaviedli, "perfektnú", lebo je to najväčší blud a najväčšia hrôza slovenskej ekonomiky, ako sa vám tam vyvíja výber dane. Pozrite si, ako jednotlivé firmy sa snažia obísť ten výber daní. Pozrite sa fabriky, ktoré tu končia a investície, ktoré tu nechodia. Pozrite si zamestnávateľské zväzy, ktoré hovoria, že investície zahraničné klesli na nulu. Pozrite sa akú máme priemernú mzdu na Slovensku a že Maďari, Česi aj Poliaci ju majú vyššiu. Pozrite sa ale, že v týchto krajinách je nižší náklad na pracovnú silu. Pozrite sa, že v týchto krajinách je nižšie zdanenie dane z príjmov právnických osôb a že ste absolútne postavili Slovensko do úlohy nekonkurencie schopnej krajiny. A to vám povie aj tá Laperova krivka, že nedá sa orať na tých ľuďoch a na tých firmách donekonečna. Že keď vy si myslíte, že donekonečna budete zvyšovať dane a zavádzať nové transakčné peklá, tak že to vám bude pomáhať v tom rozpočte. Ja vám hovorím že nie, pretože tí ľudia necítia od vás pridanú hodnotu. Keď vidia v ako stave je zdravotníctvo a pritom v 2020 bolo v zdravotníctve 5 miliárd eur rozpočet ročný a v tomto roku je rozpočet na zdravotníctvo 10 miliárd eur, ale vidia, že sa nedokážu dostať na operáciu a že súkromná zdravotná poisťovňa im povie, že ich zoperuje, to bol ten pán v Trnave, že mu zoperujú pruh v roku 2035, lebo tie peniaze sa nedostávajú tým ľuďom naspäť, tak je jasné, že tí ľudia, aj tie firmy cítia, že je niekde obrovská chyba a že je to obrovská nespravodlivosť. Alebo keď sa pozerajú na tie vaše haciendy spoza plota. Takže hovorím vám, zaraďte spiatočku, začnite šetriť na vlastných výdavkoch. Pozrite sa, akú ste spravili krajinu zo Slovenska, nekonkurecie schopnú, na konci všetkých rebríčkov, okrem zdražovania. Tam sme úplne prvý zo všetkých krajín Európskej únie. Pozrite sa na to, že lacnejšie potraviny nie sú a že potraviny na Slovensku najviac zdražujú zo všetkých krajín v Európskej únii. Pozrite sa, ako ste to dotiahli s ratingami, ktorými sa normálne nemáte hanbu chváliť, že sme najposlednejší z najposlednejších a že sme sa vrátili v čase o 21 rokov. Pozrite sa, ako míňate, že míňate dvakrát viac, ako Matovič. Že ste dlh neznížili ani o jedno euro a že ste na Slovensko priniesli pohromu. A preto hovoríme, že zníženie sadzby DPH z 23 na 20 % je vaša morálna povinnosť, aby ste tie peniaze vrátili naspäť ľuďom, pretože nedokážete s nimi hospodáriť. Ďakujem veľmi pekne. =====